

 **REPUBLIKA HRVATSKA**

**DRŽAVNOODVJETNIČKO VIJEĆE**

KLASA: 712-07/25-DOV/30

URBROJ: 121-16

Zagreb, 24. travnja 2025.

Državnoodvjetničko vijeće na temelju članka 55. stavak 2., 3. i 4. Zakona o Državnoodvjetničkom vijeću (Narodne novine, broj 67/2018, 126/2019, 80/2022 i 155/2023, u daljnjem tekstu: Zakon o Državnoodvjetničkom vijeću) u vezi sa člankom 41. stavkom 1. Zakona o Državnoodvjetničkom vijeću, objavljuje

**O G L A S**

**slobodnih mjesta zamjenika državnih odvjetnika**

• 1 (jednog) zamjenika županijskog državnog odvjetnika u Županijskom državnom odvjetništvu u Karlovcu, za potrebe rada Građansko-upravnog odjela

• 3 (tri) zamjenika županijskog državnog odvjetnika u Županijskom državnom odvjetništvu u Puli-Pola, za potrebe rada u Kaznenom odjelu,

• 2 (dva) zamjenika županijskog državnog odvjetnika u Županijskom državnom odvjetništvu u Puli-Pola, za potrebe rada u Građansko-upravnom odjelu,

• 2 (dva) zamjenika županijskog državnog odvjetnika u Županijskom državnom odvjetništvu u Osijeku, za potrebe rada u Kaznenom odjelu,

• 1 (jednog) zamjenika općinskog državnog odvjetnika u Općinskom državnom odvjetništvu u Čakovcu, za potrebe rada u Kaznenom odjelu,

• 1 (jednog) zamjenika općinskog državnog odvjetnika u Općinskom državnom odvjetništvu u Čakovcu, za potrebe rada u Građansko-upravnom odjelu,

• 7 (sedam) zamjenika općinskog državnog odvjetnika u Općinskom državnom odvjetništvu u Osijeku, za potrebe rada u Kaznenom odjelu,

• 2 (dva) zamjenika općinskog državnog odvjetnika u Općinskom državnom odvjetništvu u Puli, za potrebe rada u Kaznenom odjelu,

• 3 (tri) zamjenika općinskog državnog odvjetnika u Općinskom državnom odvjetništvu u Pazinu, za potrebe rada u Kaznenom odjelu.

Kandidati za zamjenika županijskog državnog odvjetnika moraju ispunjavati uvjete iz članka 51. stavka 2. i članka 52. stavka 2. i članka 54. Zakona o Državnoodvjetničkom vijeću.

Kandidati za zamjenika županijskog državnog odvjetnika prijavi trebaju priložiti:

1. podatke o radu kandidata (životopis)
2. dokaz o državljanstvu Republike Hrvatske
3. diplomu o završenom diplomskom sveučilišnom studiju prava
4. svjedodžbu o položenom pravosudnom ispitu
5. uvjerenje državnog odvjetništva ili drugog pravosudnogtijela da je kandidat obnašao pravosudnu dužnost najmanje deset godina ili više uvjerenja iz kojih se vidi ispunjenje ovog uvjeta
6. uvjerenje da se ne vodi kazneni postupak, ne starije od šest mjeseci.

Kandidat za zamjenika županijskog državnog odvjetnika koji u trenutku prijave na oglas ne obnaša državnoodvjetničku dužnost prijavi treba priložiti i pisanu vlastoručno potpisanu izjavu kojom daje suglasnost za provođenje sigurnosne provjere iz članka 57. stavka 9. Zakona o Državnoodvjetničkom vijeću.

Kandidati za zamjenika općinskog državnog odvjetnika moraju ispunjavati uvjete iz članka 51. stavka 2., članka 52. stavka 1. i 56. stavka 1. Zakona o Državnoodvjetničkom vijeću.

Kandidati za zamjenika općinskog državnog odvjetnika prijavi trebaju priložiti:

1. podatke o radu kandidata (životopis)

2. dokaz o državljanstvu Republike Hrvatske

3. diplomu o završenom diplomskom sveučilišnom studiju prava

4. svjedodžbu o položenom pravosudnom ispitu

5. potvrdu o završenoj Državnoj školi za pravosudne dužnosnike

6. uvjerenje da se ne vodi kazneni postupak, ne starije od šest mjeseci.

Kandidat za zamjenika općinskog državnog odvjetnika treba priložiti i pisanu vlastoručno potpisanu izjavu kojom daje suglasnost za provođenje sigurnosne provjere iz članka 56.a stavka 6. i 7. Zakona o Državnoodvjetničkom vijeću.

 Na oglašena slobodna mjesta zamjenika državnih odvjetnika prijave mogu podnijeti osobe oba spola.

 Kada pripadnici nacionalnih manjina podnose prijavu na slobodno mjesto zamjenika državnog odvjetnika mogu se pozvati, u skladu s člankom 53. stavkom 2. Zakona o Državnoodvjetničkom vijeću, na ostvarivanje prava koja im pripadaju prema odredbama ustavnog zakona kojima se uređuju prava nacionalnih manjina.

Pozivaju se kandidati koji ispunjavaju uvjete za zamjenika državnog odvjetnika da u roku od **15 dana** od objave ovog oglasa u Narodnim novinama podnesu prijavu s dokazima o ispunjavanju uvjeta za imenovanje.

Isprave koje je kandidat dužan priložiti potrebno je dostaviti u izvorniku ili ovjerenom presliku.

Nepravovremene, nepotpune i prijave kod kojih natječajna dokumentacija nije priložena u izvorniku ili ovjerenom presliku, te prijave kandidata koji ne ispunjavaju propisane uvjete neće se razmatrati.

 Prijave s priloženim ispravama podnose se Državnoodvjetničkom vijeću, Ulica grada Vukovara 49, 10000 Zagreb, s naznakom „Imenovanje zamjenika državnog odvjetnika - oglas“ (navesti broj Narodnih novina).

PREDSJEDNICA

 DRŽAVNOODVJETNIČKOG VIJEĆA

 Željka Mostečak